དེ་ཡང་རྒྱ་གར་ལྷོ་ཕྱོགས་ནས་དགེ་འདུན་པ་བྱམས་པ་ཡོན་ཏན་གྱིས་གནས་ཚུལ་མཁོ་སྤྲོད་བྱས་པ་ལྟར་ན།ཟླ་འདིའི་ཚེས་༡༨ཉིན་སླར་ཡང་རྫ་ཆུ་ཁ་དབོན་པོ་དགོན་པའི་དགེ་འདུན་པ་ཀླུ་སྒྲུབ་དང་།རྒན་བློ་བཟང་སྒྲུབ་གསལ་དང་།བློ་བཟང་མཐར་ཕྱིན་བཅས་དགེ་འདུན་པ་གསུམ་འཛིན་བཟུང་བྱས་ཡོད་པ་དང་།འཛིན་བཟུང་བྱས་རྗེས་ཉེན་རྟོག་པ་བཅུ་གསུམ་རྒན་བློ་བཟང་སྒྲུབ་གསལ་དང་བློ་བཟང་མཐར་ཕྱིན་གཉིས་ཀྱི་གྲྭ་ཤག་ཏུ་འོང་ནས་གང་བྱུང་སྔོག་བཤེར་གྱིས་རྩོམ་ཡིག་མང་པོ་ཞིག་བཙན་ཁྱེར་བྱས་ཡོད་འདུགཚེས་༡༩ཉིན་གྱི་ཞོགས་པར་དབོན་པོ་དགོན་པའི་དྲུང་ཡིག་གྲྭ་བསོད་བཟང་།རྒན་བསོད་ཉི།ཐག་མཆོག་དང་དབང་རྒྱལ་བཅས་འཛིན་བཟུང་བྱས་ཡོད་འདུག་པ་དང་།ཉིན་རྒྱབ་བོད་ནང་གི་ཆུ་ཚོད་དང་པོ་དང་སྐར་མ་བཅུ་བདུན་ཙམ་ལ་གཞུང་གིས་དགོན་པའི་དགེ་འདུན་པ་རྣམས་ཕྱོགས་གཅིག་ཏུ་བསྡུས་ནས།འདི་ལོའི་ཕྱི་ཟླ་༩ཚེས་༧ཉིན་དབོན་པོ་དགོན་དུ་བོད་ཀྱི་རྒྱལ་དར་བསྒྲེངས་མཁན་དང་བོད་རང་དབང་ཅེས་པའི་ཡི་གེ་གཏོར་མཁན་སུ་ཡིན་རྩད་གཅོད་བྱེད་ཆེད་ཡིག་གཟུགས་བརྟག་དཔྱད་བྱེད་ཀྱི་ཡིན་ཟེར་ནས།དགེ་འདུན་པ་རེ་རེ་བཞིན་རྩིག་པར་བོད་ཡིག་འབྲི་བཅུག་པའི་ལས་འགུལ་སྤེལ་བཞིན་ཡོད་འདུགགཞན་ཡང་ཚེས་༡༥ཉིན་འཛིན་བཟུང་བྱས་པའི་མི་སྣ་དེ་དག་ཀྱང་དགོན་པའི་སློབ་གྲྭའི་གྲྭ་པ་ལྔ་ཡིན་འདུག་ནའང་།ཁོང་ཚོའི་མིང་ཅི་ཡིན་ད་དུང་ཁ་གསལ་བྱུང་མི་འདུགགོང་འཁོད་འཛིན་བཟུང་བྱས་པའི་དགེ་འདུན་པ་ཁྱོན་༡༢བྱུང་ཡོད་པ་དེ་དག་ད་ལྟ་རྫ་སྟོད་ཆུས་ཐོག་ཏུ་བཀག་ཉར་བྱས་ཡོད་འདུག་ལ།ཁོང་ཚོར་གྱོན་པ་དང་ཟ་མ་སོགས་མཁོ་སྤྲོད་དང་ཐུག་འཕྲད་བྱེད་འཇུག་གི་མེད་པར་བརྟེན།ཁོང་ཚོའི་ད་ལྟའི་གནས་སྟངས་ཇི་བཞིན་ཤེས་ཀྱི་མེད་པ་རེད་འདུག